Sara Ahlin Doljak je diplomirala na Pravni fakulteti (PF) v Mariboru. l. 1999. Na isti fakulteti je v letu 2008 uspešno zagovarjala magistrsko delo pri mentorju prof. dr. Šime Ivanjku in komentorju prof. dr. Marijanu Kocbeku z naslovom Tožba manjšine delničarjev kot korekcija neaktivnosti oz. nekorektnosti organov družbe v angloameriškem in kontinentalnem sistemu.

Sara Ahlin Doljak je bila v študijskem letu 2008/09 habilitirana v naziv asistentke pri Evropski pravni fakulteti v Novi Gorici, v študijskem letu 2013/14 pa v naziv višje predavateljice pri isti fakulteti.

Že deseto let sodeluje pri izvajanju vaj, predavanj, izpitov in seminarskih nalog pri predmetih Gospodarsko in Mednarodno-zasebno pravo na Evropski pravni fakulteti v Novi Gorici. V študijskem letu 2011/12 je sodelovala pri pripravi Praktikuma za študente za predmet Gospodarsko pravo. Na Evropski pravni fakulteti je bila v l. 2017 imenovana za nosilko predmetov Pravo gospodarskih družb, Civilno procesno pravo-izbrane teme ter Arbitražno pravo

Redno sodeluje na vseh strokovnih oblikah izobraževanja in relevantnih konferencah. Strokovno se je izpopolnjevala tudi v Bostonu l. 2003/04. Doslej je v strokovni pravni periodiki objavila članke v Pravni praksi in reviji Finance ter European Journal of Business and Social Sciences (EJBSS).

Junija 2012 je pridobila naziv mediatorja za reševanje (klasičnih civilnih, pravdnih, družinskih in gospodarskih) sporov. Leta 2016 je doktorirala na Evropski pravni fakulteti v Novi Gorici.

Od junija 2017 je habilitirana v naziv docentke pri Evropski pravni fakulteti v Novi Gorici za področje civilnega in gospodarskega prava. Sara Ahlin Doljak je nosilka treh predmetov na drugi stopnji bolonjskega študija civilnega in gospodarskega prava (Civilno procesno pravo – izbrane teme, Pravo gospodarskih družb in Arbitražno pravo).

Živi in dela v Logatcu, kjer ima že enajsto leto odvetniško pisarno.

Odvetniška zbornica Slovenije je dr. Sari Ahlin Doljak podelila naziv specialistke za gospodarsko pravo, civilno pravo in pravo socialne varnosti.